ఎల్జీ పాలిమర్స్ కు వ్యతిరేకంగా సీపిఎం నిరసన... ఎక్కడికక్కడ నాయకులు అరెస్టులు | LG Polymers Issue... CPM Leaders Arrest in vizag
Visakhapatnam, First Published Jun 5, 2020, 10:54 AM IST
విశాఖపట్నం: ఎల్జీ పాలిమర్స్ కంపెనీని విశాఖ నుండి తరలించి పర్యావరణాన్ని కాపాడాలని డిమాండ్ చేస్తూ నగరంలో సీపీఎం, సీఐటీయూ నాయకులు శుక్రవారం నిరసన కార్యక్రమాలకు పిలుపునిచ్చారు. అంతర్జాతీయ పర్యావరణ దినోత్సవం సందర్భంగా సీపీఎం, సీఐటీయూ, ఇతర ప్రజాసంఘాల ఆధ్వర్యంలో గోపాలపట్నం పెట్రోల్ బంకు నుండి మానవహారం నిర్వహించారు.
అయితే ఈ నిరసన కార్యక్రమంలో పాల్గొనకుండి ఈ రోజు తెల్లవారుజాము నుండే సీపీఎం, సీఐటీయూ నాయకులను పోలీసులు అరెస్ట్ చేశారు. సీఐటీయూ జనరల్ సెక్రెటరీ ఎం.జగ్గూనాయుడును మల్కాపురంలో, సీపీఎం నాయకులు పి.వెంకటరెడ్డి ని గోపాలపట్నంలో, జి.అప్పల రాజు, బి.జగన్ లను పెందుర్తి లో అరెస్ట్ చేశారు.
అంతేకకాకుండా ఎలాంటి అలజడి జరక్కుండా చూసేందుకు పార్టీ కార్యాలయాలు, పార్టీ నాయకుల ఇండ్ల వద్ద పోలీస్ నిఘా పెట్టారు. అయితే ఈ అక్రమ అరెస్టులను సీపీఎం నగర కార్యదర్శి బి.గంగారావు తీవ్రంగా ఖండించారు. అరెస్టుల ద్వారా ఎల్జీ పాలిమర్స్ తరలింపు ఉద్యమాన్ని ప్రభుత్వం ఆపలేదని... తక్షణం పాలిమర్స్ కంపెనీ ని తరలించాలని గంగారావు డిమాండ్ చేశారు.
ఇప్పటికే గ్యాస్ లీక్ దుర్ఘటన విషయంలో హైకోర్టు ఆదేశాలతో విశాఖ జిల్లా యంత్రాంగం కదిలింది. విషవాయువులు చిమ్మిన ఎల్జీ పాలిమర్స్ పరిశ్రమను సీజ్ చేసింది. మరోవైపు ఈ ప్రమాదంపై అనుమానాలు ఉన్నాయంటున్న ప్రతిపక్షం జ్యుడీషియల్ విచారణ కోసం పట్టుబడుతోంది. విషవాయువులు చిమ్మి 12మంది ప్రాణాలు బలితీసుకున్న ఎల్జీ పాలిమర్ కంపెనీని శాశ్వతంగా తరలించాలన్న బాధితుల డిమాండ్ నెరవేరే దిశగా తొలి అడుగుపడింది. స్టైరిన్ గ్యాస్ లీక్ ఘటనను సుమోటో గా తీసుకుని విచారించిన హైకోర్టు కీలక ఆదేశాలు జారీ చేసింది. తదుపరి ఉత్తర్వులు వెలువడే వరకూ కర్మాగారం మూసివేయాలని నిర్ధేశించింది.
elgy polymers ku vyatirekamgaa cpm nirasana... ekkadikakkada naayakulu arestulu | LG Polymers Issue... CPM Leaders Arrest in vizag
Visakhapatnam, First Published Jun 5, 2020, 10:54 AM IST
visaakhapatnam: elgy polymers companyni visakha nundi taralinchi paryaavaranaanni kaapaadaalani demand chestu nagaramlo cpm, ciitu naayakulu sukravaaram nirasana kaaryakramaalaku pilupunicchaaru. antarjaatiiya paryaavarana dinotsavam sandarbhamgaa cpm, ciitu, itara prajaasanghaala aadhvaryamlo gopalapatnam petrol banku nundi manavaharam nirvahinchaaru.
ayithe ee nirasana kaaryakramamlo palgonakundi ee roju tellavaarujaamu nunde cpm, ciitu naayakulanu poliisulu arest chesaru. ciitu janaral secretery em.jagguunaayudunu malkapuramlo, cpm naayakulu pi.venkatareddy ni gopalapatnamlo, ji.appala raju, bi.jagan lanu pendurti loo arest chesaru.
antekakakunda elanti alajadi jarakkunda chusenduku party kaaryaalayaalu, party naayakula indla vadda polies nigha pettaaru. ayithe ee akrama arestulanu cpm nagara kaaryadarsi bi.gangarao teevramgaa khandinchaaru. arestula dwara elgy polymers taralimpu udyamaanni prabhutvam aapaledani... takshanam polymers company ni taralinchaalani gangarao demand chesaru.
ippatike gyas leak durghatana vishayamlo hycortu aadesaalato visakha jilla yantraangam kadilindi. vishavaayuvulu chimmina elgy polymers parisramanu sease chesindi. marovaipu ee pramaadampai anumaanaalu unnaayantunna pratipaksham judicial vichaarana kosam pattubadutondi. vishavaayuvulu chimmi 12mandi praanaalu baliteesukunna elgy palimar companyni saasvatamgaa taralinchaalanna baadhitula demand neravere disagaa toli adugupadindi. styrin gyas leak ghatananu sumoto gaa teesukuni vichaarinchina hycortu keelaka aadesaalu jaarii chesindi. tadupari uttarvulu veluvade varakuu karmagaram moosiveyaalani nirdhesinchindi.